Ego Stephanus Dei gratia Abbas sancti Stephani Diuionensis et Conuentus eiusdem Ecclesiae presentibus et futuris notum facimus quod nos bona fide promisimus et garantiuimus magistro Hugoni de Chauoigneio canonico nostro, qui prioratum Fauerneii nobis aedificauit, quod quicumque post obitum uineas quas idem magister apud Aquaductum tenebat, possiderit, singulis annis in die anniuersarii eiusdem Hugonis unum refectionem usque ad XL solidos nobis exhibebit. Si uero prior Tilicastri easdem uineas de XL libris Stephaniensibus redimere uoluerit, ipse XL libras in acquirendis redditibus ad iamdictam refectionem singulis annis faciendam mitteret. Haec autem ut scripta sunt fideliter manutenere et adimplere bona fide in osculo pacis eidem magistro Hugoni promisimus et garantiuimus. In testimonium huius rei presentem paginam sigillorum nostrorum munimine roborauimus sub anatematis sententia, inhibentes ne quis hoc factum infringere aliquando praesumat uel uiolare. Actum anno gratiae Mmo CCmo.